**8. pielikums**

**Nolikumam (id. Nr. POSSESSOR/2025/6)**

**VISPĀRĪGĀ VIENOŠANĀS Nr. [●]**

***par \_\_\_\_\_\_\_\_\_\_\_****(norāda elektropreču veidu)* ***piegādi***

|  |  |
| --- | --- |
| Rīgā | *Vispārīgās vienošanās parakstīšanas datums ir*  *droša elektroniskā paraksta un laika zīmoga datums* |

**SIA** “**Publisko aktīvu pārvaldītājs Possessor**”, reģistrācijas Nr. 40003192154, juridiskā adrese: Krišjāņa Valdemāra iela 31, Rīga, LV-1887 (turpmāk – Pasūtītājs), kuru saskaņā ar [●] pārstāv [●], no vienas puses un

**[●],** reģistrācijas Nr. [●], juridiskā adrese [●] (turpmāk – Vienošanās dalībnieks Nr.1), kuru saskaņā ar [●] pārstāv [*●*],

**[●],** reģistrācijas Nr. [●], juridiskā adrese [●] (turpmāk – Vienošanās dalībnieks Nr.2), kuru saskaņā ar [●] pārstāv [*●*],

**[●],** reģistrācijas Nr. [●], juridiskā adrese [●] (turpmāk – Vienošanās dalībnieks Nr.3), kuru saskaņā ar [●] pārstāv [*●*],

**[●],** reģistrācijas Nr. [●], juridiskā adrese [●] (turpmāk – Vienošanās dalībnieks Nr.4), kuru saskaņā ar [●] pārstāv [*●*],

[●], reģistrācijas Nr. [●], juridiskā adrese [●] (turpmāk – Vienošanās dalībnieks Nr.5), kuru saskaņā ar [●] pārstāv [●], no otras puses (turpmāk katrs atsevišķi – Vienošanās dalībnieks un kopā - Vienošanās dalībnieki),

visi kopā saukti – Puses un katrs atsevišķi Puse, pamatojoties uz atklāta konkursa “Elektropreču (galvas LED lukturu, radio uztvērēju un bateriju) piegāde”, iepirkuma identifikācijas Nr. POSSESSOR/2025/6, rezultātiem (turpmāk – Iepirkums), noslēdz šādu vispārīgo vienošanos (turpmāk – Vienošanās):

1. VIENOŠANĀS PRIEKŠMETS un DARBĪBAS TERMIŅŠ
   1. Pasūtītājs Vienošanās noteiktajā kārtībā pērk, bet Vienošanās dalībnieks piegādā Pasūtītājam \_\_\_\_\_\_\_\_\_\_\_\_ (turpmāk – Preces) saskaņā ar Preču piegādes līguma 1. pielikumā “Tehniskā specifikācija – tehniskais piedāvājums“ (turpmāk – Tehniskā specifikācija) (Vienošanas 1. pielikums) noteiktajām prasībām.
   2. Preču maksimālo apjomu Vienošanās darbības laikā veido:
      1. Preču pamatapjoms - \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_) vienības. Preču pamatapjoma pasūtīšanai Pasūtītājs piemēro Vienošanās 2. punkta nosacījumus.
      2. Preču papildu apjoms - \_\_\_\_\_\_\_\_(\_\_\_\_\_\_) vienības, kas ir 30% (trīsdesmit procenti) no Preču pamatapjoma. Preču papildu apjoma pasūtīšanai Pasūtītājs piemēro Vienošanās 3. punkta nosacījumus.
   3. Puses vienojas, ka Preču vienas vienības cena, kas norādīta Iepirkumā iesniegtajā Vienošanās dalībnieka finanšu piedāvājumā, ir maksimālā pieļaujamā cena, par kuru Vienošanās dalībnieks apņemas piegādāt Preces Vispārīgās vienošanās darbības laikā. Vienošanās dalībnieks ir tiesīgs Vienošanās darbības laikā Preču papildu apjoma iegādei piedāvāt zemāku Preču vienas vienības cenu par to, kas norādīta Iepirkumā iesniegtajā finanšu piedāvājumā.
   4. Vienošanās stājas spēkā, kad to ir parakstījušas visas Puses un ir spēkā 4 (četrus) gadus vai līdz brīdim, kad ir sasniegts Vienošanās 1.2. punktā noradītais Preču maksimālais apjoms (atkarībā no tā, kurš no nosacījumiem iestājas pirmais).
2. PREČU PAMATAPJOMA PIEGĀDE
   1. Pasūtītājs ar Vienošanās dalībnieku, kura piedāvājums Iepirkumā par Vienošanās 1.2.1. apakšpunktā norādīto Preču pamatapjomu tika atzīts par saimnieciski visizdevīgāko piedāvājumu, slēdz Preču piegādes līgumu saskaņā ar Vienošanās 3. pielikumā pievienoto līguma projektu (iepriekš un turpmāk – Piegādes līgums) par tā finanšu piedāvājumā norādīto cenu (Vienošanās 2. pielikums).
   2. Vienošanās dalībniekam ir pienākums Piegādes līgumu parakstīt Pasūtītāja saprātīgi noteiktā termiņā un iesniegt to Pasūtītājam.
   3. Ja Vienošanās dalībnieks Pasūtītāja noteiktajā termiņā Piegādes līgumu neparaksta un neiesniedz to Pasūtītājam, Pasūtītājs ir tiesīgs Piegādes līgumu slēgt ar Vienošanās dalībnieku, kurš Iepirkumā ir iesniedzis nākamo saimnieciski visizdevīgāko piedāvājumu.
   4. Vienošanās dalībnieks, slēdzot Piegādes līgumu, ņem vērā, ka Preču piegāde veicama Tehniskās specifikācijas 3. punktā norādītajā laika posmā.
3. PREČU PAPILDU APJOMA PASŪTĪŠANA UN PIEGĀDE
   1. Preču papildu apjoma iegādei, Pasūtītājs uz Vienošanās rekvizītu daļā norādītajām elektroniskā pasta adresēm nosūta Vienošanās dalībniekiem uzaicinājuma vēstuli iesniegt piedāvājumu (turpmāk – Uzaicinājums).
   2. Uzaicinājumā Pasūtītājs norāda nepieciešamo Preču papildu apjomu, piegādes termiņu, piedāvājuma vērtēšanas kritērijus (galvenais saimnieciski visizdevīgākā piedāvājuma izvēles kritērijs – cena un piegādes laiks (ja attiecināms), atbilstoši Uzaicinājumā noteiktajai proporcijai), izšķirīgo kritēriju, ja saimnieciski visizdevīgākā piedāvājuma vērtēšanā vairāki Vienošanās dalībnieki ir saņēmuši vienādu punktu skaitu, un citus nosacījumus (ja nepieciešams), kā arī norāda termiņu, kas nav īsāks par 3 (trīs) darbdienām, piedāvājumu iesniegšanai.
   3. Pasūtītājam ir tiesības nesūtīt Uzaicinājumu tam Vienošanās dalībniekam, kurš:
      1. nav parakstījis Piegādes līgumu Vienošanās noteiktajā kārtībā;
      2. nav iesniedzis piedāvājumu iepriekš sūtīta Uzaicinājuma ietvaros;
      3. nespēj piegādāt Preces Piegādes līgumā norādītajā apjomā, tā daļā vai termiņā;
      4. bez objektīvi pamatota iemesla ir kavējis Piegādes līguma izpildi vairāk kā 30 (trīsdesmit) kalendārās dienas vai Pasūtītāja noteiktā termiņā nav novērsis Pasūtītāja konstatētos trūkumus Preču piegādē;
      5. vienpusēji, pēc savas vai Pasūtītāja iniciatīvas, pirms termiņa ir izbeidzis Piegādes līgumu.
   4. Vienošanās dalībnieki Uzaicinājumā norādītajā termiņā un veidā iesniedz Pasūtītājam piedāvājumu, kas sagatavots izmantojot Uzaicinājuma pielikumā pievienotās veidnes.
   5. Ja Vienošanās dalībnieks Uzaicinājumā norādītajā termiņā piedāvājumu neiesniedz, ir uzskatāms, ka Vienošanās dalībnieks ir atteicies no Preču piegādes konkrētā Uzaicinājuma ietvaros.
   6. Pasūtītājam ir tiesības aicināt Vienošanās dalībnieku sniegt detalizētu skaidrojumu par piedāvājumā norādīto izmaksu veidošanos, ja Pasūtītājs konstatē nepamatoti lēta piedāvājuma risku, kas varētu ietekmēt Preču piegādes pasūtījuma izpildes kvalitāti. Vienošanās dalībniekam ir pienākums sniegt Pasūtītājam rakstisku skaidrojumu 3 (trīs) darbdienu laikā no Pasūtītāja pieprasījuma saņemšanas dienas.
   7. Ja Vienošanās darbības laikā Preču ražotājs piedāvā ekvivalentu vai arī jaunākas paaudzes, vai jaunāku tehnoloģiju (rasts inovatīvs risinājums) Preces, kas ir uzskatāmas par Tehniskajā specifikācijā norādīto Preču ekvivalentu vai uzlabotu versiju, proti, Preču ekvivalents vai to uzlabotā versija nav zemākas klases vai kvalitātes par Tehniskajā specifikācijā izvirzītajām prasībām, vai pilda to pašu funkciju, kā arī to cena nepārsniedz Vienošanās dalībnieka Iepirkumā iesniegtajā finanšu piedāvājumā norādīto Preču vienas vienības cenu, tad Vienošanās dalībniekam ir tiesības šādas Preces piedāvāt Pasūtītājam. Pasūtītājs, pirms līguma slēgšanas tiesību piešķiršanas, izvērtē Vienošanās dalībnieka piedāvāto Preču atbilstību Tehniskās specifikācijas prasībām un rakstveidā saskaņo šādu Preču turpmāku piegādi. Vienošanās dalībniekam ir pienākums pierādīt piedāvātās Preces atbilstību Tehniskās specifikācijas prasībām iesniedzot Pasūtītājam pamatojošus dokumentus, savukārt Pasūtītājam ir tiesības lūgt Vienošanās dalībniekam iesniegt Preču paraugus.
   8. Pasūtītājs iespējami īsākā termiņā pēc Uzaicinājumā norādītā termiņa piedāvājumu iesniegšanai beigām:

3.8.1. izvērtē Vienošanās dalībnieku iesniegto piedāvājumu atbilstību Uzaicinājuma un Vienošanās nosacījumiem;

3.8.2. no Vienošanās dalībnieku iesniegtajiem piedāvājumiem saskaņā ar Uzaicinājumā noteiktajiem vērtēšanas kritērijiem izvēlas saimnieciski visizdevīgāko piedāvājumu;

3.8.3. sagatavo piedāvājumu apkopojumu, kurā cita starpā norāda arī Vienošanās dalībnieku, kuram tiek piešķirtas līguma slēgšanas tiesības;

3.8.4. sagatavoto piedāvājumu apkopojumu nosūta Vienošanās dalībniekiem, kuri iesniedza piedāvājumus, uz Vienošanās rekvizītu daļā norādītajām elektroniskā pasta adresēm.

* 1. Vienošanās dalībnieka piedāvājums tiek noraidīts, ja:
     1. piedāvājumā norādītā Preču vienas vienības cena pārsniedz tā sākotnējā finanšu piedāvājumā norādīto Preču vienas vienības cenu;
     2. Vienošanās 3.7. punktā noteiktajā kārtībā piedāvātā Prece neatbilst Tehniskās specifikācijas prasībām;
     3. piedāvājums ir iesniegts pēc Uzaicinājumā norādītā piedāvājumu iesniegšanas termiņa beigām;
     4. piedāvājums ir nepamatoti lēts.
  2. Ja Vienošanās dalībnieka iesniegtais piedāvājums tiek noraidīts Vienošanās 3.9. punktā minēto iemeslu dēļ, Pasūtītājs attiecīgā Uzaicinājuma ietvaros līguma slēgšanas tiesības piešķir nākamajam Vienošanās dalībniekam, kura piedāvājums ir saimnieciski visizdevīgākais.
  3. Vienošanās dalībniekam, kuram ir piešķirtas līguma slēgšanas tiesības, ir pienākums Piegādes līgumu parakstīt Pasūtītāja saprātīgi noteiktā termiņā un iesniegt to Pasūtītājam.
  4. Ja Vienošanās dalībnieks Pasūtītāja noteiktajā termiņā Piegādes līgumu neparaksta un neiesniedz to Pasūtītājam, Pasūtītājs ir tiesīgs Piegādes līgumu slēgt ar Vienošanās dalībnieku, kurš ir iesniedzis nākamo saimnieciski visizdevīgāko piedāvājumu.
  5. Pasūtītājam ir tiesības jebkurā brīdī, bet ne vēlāk kā līdz Piegādes līguma noslēgšanai (abpusējai parakstīšanai), Uzaicinājumu atsaukt un Piegādes līgumu neslēgt, nosūtot Vienošanās dalībniekiem paziņojumu ar pamatojumu uz Vienošanās rekvizītu daļā norādītajām elektroniskā pasta adresēm.

1. PUŠU ATBILDĪBA UN VIENOŠANĀS KONFIDENCIALITĀTE
   1. Puses atbild par kaitējumu vai tiešajiem zaudējumiem, kas tās vainas dēļ nodarīti otrai Pusei vai jebkurai trešajai personai līgumsaistību neizpildes, vai nepienācīgas izpildes rezultātā. Puses nav atbildīgas par nejaušu zaudējumu atlīdzināšanu.
   2. Pasūtītājs neatbild par Vienošanās dalībnieka saistībām, kuras tas uzņemas pret trešajām personām, lai nodrošinātu Vienošanās izpildi.
   3. Konfidenciāla informācija ir ar Vienošanās izpildi saistīta jebkāda mutiska, rakstiska, elektroniska vai jebkādā citā tehniskā veidā fiksēta informācija, kas nav publiski pieejama un kas ir tieši vai netieši saistīta ar Vienošanos un kuru Pasūtītājs sniedz Vienošanās dalībniekam (pirms vai pēc Vienošanās noslēgšanas) Vienošanās noteikto saistību izpildei, neatkarīgi no informācijas nodrošināšanas veida, laika un vietas (turpmāk – Konfidenciāla informācija), bet neietver informāciju:

4.3.1. kuru atbilstoši Pasūtītāja rakstveida apstiprinājumam nav jāuzskata par konfidenciālu;

4.3.2. par kuru Vienošanās dalībnieks var pierādīt, ka šāda informācija bijusi Vienošanās dalībnieka rīcībā vai bijusi tam zināma (esot tā rīcībā, ierakstīta tā datnēs, datoros vai citos tehniskos ierakstīšanas līdzekļos) pirms saņemšanas no Pasūtītāja nepārkāpjot konfidencialitātes saistības;

4.3.3. kuru izstrādājis vai radījis pats Vienošanās dalībnieks ārpus Vienošanās.

* 1. Vienošanās dalībnieks glabā konfidenciāli visu saņemto Konfidenciālo informāciju un neizpauž šādu Konfidenciālu informāciju nevienai citai personai, nodrošina, ka ar to saistītās sabiedrības, Piegādātāja un ar to saistīto sabiedrību pārstāvji, darbinieki un sadarbības partneri saglabā konfidencialitāti un neizpauž Konfidenciālu informāciju trešajām personām bez Pasūtītāja rakstveida piekrišanas. Neskatoties uz iepriekš minēto, Vienošanās dalībniekam bez Pasūtītāja rakstveida piekrišanas ir tiesības izpaust Konfidenciālu informāciju šādos gadījumos:
     1. kad tas saprātīgi nepieciešams Vienošanās dalībniekam, lai nodrošinātu Piegādes līgumā noteikto saistību izpildi, tostarp jebkādas Konfidenciālas informācijas izpaušanu jebkuram darbiniekam, sadarbības partnerim, apakšuzņēmējam, pārstāvim vai konsultantam tikai tiktāl, ciktāl tas nepieciešams, lai Vienošanās dalībnieks varētu izpildīt savas saistības saskaņā ar Piegādes līgumu;
     2. aizdevējiem vai viņu konsultantiem, jebkurām reitingu aģentūrām vai apdrošināšanas sabiedrībām un apdrošināšanas brokeriem, bet tikai tiktāl, ciktāl tas ir pamatoti nepieciešams;
     3. tiktāl, ciktāl to prasa piemērojamie tiesību akti vai atbilstošs tiesas lēmums, vai kompetentas valsts iestādes lēmums atbilstoši piemērojamo tiesību aktu prasībām. Šajā gadījumā, sniedzot Konfidenciālu informāciju kompetentām valsts iestādēm, Pusēm ir jānorāda uz aizsargājamās informācijas statusu un jālūdz kompetentas valsts iestādēm tai piešķirt ierobežotas pieejamības statusu;
     4. ciktāl Konfidenciāla informācija ir kļuvusi publiski pieejama sabiedrībai, tajā skaitā saskaņā ar normatīvajiem aktiem publisko iepirkumu jomā, izņemot, ja Konfidenciāla informācija ir kļuvusi pieejama sabiedrībai pārkāpjot konfidencialitātes saistības.
  2. Ikreiz, kad Konfidenciālu informāciju ir atļauts izpaust saskaņā ar Vienošanās 4.4.1. vai 4.4.2. punktu, Vienošanās dalībnieks nodrošina, lai uz Konfidenciālās informācijas saņēmēju tiktu attiecināts konfidencialitātes pienākums, kurš būtu līdzvērtīgs Vienošanā noteiktajam konfidencialitātes pienākumam.
  3. Vienošanās dalībniekam ir pienākums pēc Vienošanās izbeigšanās:

4.6.1. atgriezt Pasūtītājam visu Konfidenciālo informāciju, kura ir Vienošanās dalībnieka rīcībā; vai

4.6.2. iznīcināt šādu Konfidenciālo informāciju, izmantojot drošu un konfidenciālu iznīcināšanas metodi.

* 1. Vienošanā minētie konfidencialitātes noteikumi Pusēm ir saistoši Vienošanās darbības laikā un paliek tām saistoši 10 (desmit) gadus pēc Vienošanās darbības laika beigām.

1. NEPĀRVARAMA VARA
   1. Puses nav atbildīgas par savu līgumsaistību neizpildi vai nepienācīgu izpildi, ja tā radusies nepārvaramas varas apstākļu rezultātā, no kuriem nav iespējams izvairīties un kuru sekas nav iespējams pārvarēt, un kurus Puses Vienošanās slēgšanas brīdī nevarēja paredzēt un novērst, un kuri nav notikuši Puses vai tās kontrolē esošas personas rīcības dēļ (piemēram, karadarbība, dabas katastrofas, ugunsgrēks, normatīvo aktu pieņemšana, valsts varas vai pašvaldības institūciju pieņemtie lēmumi u.c.), un kuriem iestājoties Puses objektīvi nevar izpildīt uzņemtās saistības.
   2. Puse, kurai kļuvis neiespējami izpildīt Vienošanā noteiktās saistības nepārvaramas varas apstākļu rezultātā, nekavējoties, bet ne vēlāk kā 3 (trīs) darbdienu laikā, paziņo otrai Pusei rakstiski par šādu apstākļu rašanos. Nesavlaicīga paziņojuma gadījumā Puses netiek atbrīvotas no Vienošanās saistību izpildes.
   3. Pēc Vienošanā 5.2. punktā minētā paziņojuma saņemšanas Puses vienojas par Vienošanās izpildes termiņa pagarināšanu, nepieciešamajām izmaiņām Vienošanā vai arī par Vienošanās izbeigšanu.
2. Vienošanās grozīšana un izbeigšana
   1. Puses, savstarpēji par to vienojoties, ir tiesīgas veikt grozījumus Vienošanās, ievērojot Publisko iepirkumu likuma 61. panta noteikumus.
   2. Jebkuri grozījumi vai papildinājumi Vienošanās izdarāmi rakstveidā un tie kļūst par Vienošanās neatņemamu sastāvdaļu pēc tam, kad tos ir parakstījušas visas Puses.
   3. Pasūtītājam ir tiesības vienpusēji atkāpties no Vienošanās bez Vienošanās dalībnieku piekrišanas Vienošanās noteiktos gadījumos. Vienošanās dalībniekiem nav tiesību pretendēt uz jebkādu kompensāciju vai zaudējumu atlīdzību saistībā ar Vienošanās izbeigšanu pirms noteiktā termiņa.
   4. Pasūtītājam ir tiesības vienpusēji atkāpties no Vienošanās par to rakstiski paziņojot attiecīgajam Vienošanās dalībniekam 5 (piecas) darbdienas iepriekš un neatlīdzinot tādējādi radušos izdevumus un/vai zaudējumus, ja:
      1. Pasūtītājs ar Vienošanās dalībnieku vienpusēji pirms termiņa izbeidzis Piegādes līgumu.
      2. Vienošanās darbības laikā tiesa pasludinājusi Vienošanās dalībnieka maksātnespējas procesu, tiesā ir ierosināta Vienošanās dalībnieka tiesiskās aizsardzības procesa lieta un tiesiskās aizsardzības procesa plāns nav apstiprināts, apturēta Vienošanās dalībnieka saimnieciskā darbība vai Vienošanās dalībniekam uzsākts likvidācijas process;
      3. Vienošanās dalībnieks ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;
      4. Vienošanās dalībnieks Preču piegādē nav ievērojis normatīvo aktu prasības vai ir nepienācīgi izpildījis Piegādes līguma prasības, vai pārkāpis kādu no Vienošanās vai Piegādes līguma noteikumiem un pārkāpumu nav novērsis Pasūtītāja noteiktajā termiņā;
      5. Vienošanās dalībnieks ir pārtraucis Vienošanās izpildi;
      6. Vienošanās dalībnieka maksājamais līgumsods vai Pasūtītāja zaudējumi sasniedz vismaz 10 (desmit) procentus no Piegādes līguma kopējās summas;
      7. Vienošanās dalībnieks ir pārkāpis Vienošanās 6. punktā minētās konfidencialitātes saistības.
      8. ir iestājies kāds no Publisko iepirkumu likumā minētajiem gadījumiem, kas Pasūtītājam dod tiesības vienpusēji atkāpties no Vienošanās.
   5. Vienošanās var tikt izbeigta ar kādu no Vienošanās dalībniekiem, Pusēm par to rakstiski vienojoties vai vienpusēji Vienošanās noteiktajā kārtībā. Ja Vienošanās tiek izbeigta ar kādu no Vienošanās dalībniekiem, tad pārējiem Vienošanās dalībniekiem Vienošanās paliek spēkā.
3. STRĪDI
   1. Strīdus risina sarunu ceļā, bet, ja Puses 30 (trīsdesmit) kalendāro dienu laikā nepanāk vienošanos, tad strīdus izskata Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
   2. Ja kāda no Pusēm ir iesniegusi prasību tiesā, tas nav pamats Pusēm pārtraukt Vienošanās saistību izpildi, tajā skaitā Vienošanās dalībniekiem sniegt Preču piegādes un Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu.
4. CITI NOTEIKUMI
   1. Ja kāds no Vienošanās noteikumiem zaudē spēku normatīvo aktu grozījumu rezultātā, pārējie Vienošanās noteikumi nezaudē spēku un šajā gadījumā Pušu pienākums ir piemērot Vienošanos atbilstoši spēkā esošajiem normatīvajiem aktiem.
   2. Ja kādai no Pusēm tiek mainīts juridiskais statuss vai kādi Vienošanās minētie Pušu rekvizīti, tālruņa numuri, adreses, norēķinu konti bankā u.c. informācija, Puse nekavējoties rakstiski par to informē attiecīgo Pusi. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Vienošanās esošo informāciju par otru Pusi.
   3. Vienošanās ir parakstīta ar drošu elektronisko parakstu, kas satur laika zīmogu. Vienošanās glabājas pie katras Puses elektroniska dokumenta formātā.
   4. Vienošanai kā neatņemama sastāvdaļas pievienoti šādi pielikumi:

1. pielikums – Tehniskā specifikācija;

2. pielikums – Finanšu piedāvājumi, kas sastāv no:

- Vienošanās dalībnieka Nr.1 finanšu piedāvājuma;

- Vienošanās dalībnieka Nr.2 finanšu piedāvājuma;

- Vienošanās dalībnieka Nr.3 finanšu piedāvājuma;

- Vienošanās dalībnieka Nr.4 finanšu piedāvājuma;

- Vienošanās dalībnieka Nr.5 finanšu piedāvājuma.

3. pielikums – Preču piegādes līgums (projekts).

1. pušu REKVIZĪTI UN PARAKSTI